Seg tama niḍen, amedyaz yessemres amsadeɣ anamkan deg yifyar n usefru-agi, iwakken ad aɣ-d-ibeggen tawuri n uwekked d usuget ɣef wayen i ɣef i d-yettmeslay, ɣef wayen i d-tessegra n lexṣarat tefsut taberkant, ineḍruyen id-yeǧǧan ccwami deg wallaɣ n yimdanen, akken daɣen ad yejbed lwelha n umseflid, yessakay imdanen akken ur ttettun ara tixnanasin-agi, ad qqiment d asmekti deg wallaɣ-nsen. Am akken i as-yettamal abrid n umennuɣ aseklan akken ad ṭṭfen deg tutlayt-nsen d tnaṣlit-nsen.